卍卍卍卍卍卍卍卍卍卍卍卍卍

卍 比丘避女惡名欲自殺經 卍

卍卍卍卍卍卍卍卍卍卍卍卍卍

西晉沙門法炬譯

如是我聞＞

一時佛住舍衛國祇樹給孤獨園０時有異比丘０在拘薩羅人間０住一林中□

時彼比丘與長者婦女嬉戱０起惡名聲□時彼比丘０作是念＞「我今不應

共他婦女起惡名聲０我今欲於此林中自殺□」時彼林中０止住天神０作

是念＞「惡不善不類０此比丘不壞無過０而於林中０欲自殺身０我今當

往方便開悟□」時彼天神０化作長者女身０語比丘言＞「於諸巷路四衢

道中０世間諸人０爲我及汝０起惡名聲言＞『我與汝共相習近０作不正

事□』已有惡名０今可還俗０共相娛樂□」比丘答言＞「以彼里巷四衢

道中０爲我與汝０起惡名聲０共相習近０爲不正事０我今且自殺身□」

時彼天神還復天身０而說偈言＞

雖聞多惡名　苦行者忍之  不應苦自害　亦不應起惱

聞聲恐怖者　是則林中獸　是輕躁衆生　不成出家法

仁者當堪耐　下中上惡聲　執心堅住者　是則出家法

不由他人語　令汝成劫賊　亦不由他人　令汝得羅漢

如法自知已　諸天亦復知

爾時比丘０爲彼天神所開悟已０專精思惟０斷除煩惱０得阿羅漢□

□向文

願以此功德　莊嚴佛淨土　上報四重恩　下濟三塗苦

普願盡法界　沈溺諸有情　悉發菩提心　盡此一報身

同生極樂國

輸入者: 閻學新

校對者: keyboard.bbs@bbs.csie.nctu.edu.tw